Diari Oficial de la Generalitat Valenciana


Sumari del DOGV 9774, del 25-01-2024 (2024/374)

Anunci d'aprovació de la suspensió de l'atorgament de llicències en l'àmbit territorial de la modificació puntual del Pla general d'ordenació urbana número 2/2023 (pulmó verd) a Onda.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9774

Data del DOGV
:   25-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/374


Data del document
:   11-01-2024

Organisme emissor
:   Ajuntament d'Onda

Tipus de document
:   Anunci

Descriptors 

:   * administració local
    * pla d'urbanisme

Anunci d'aprovació de la suspensió de l'atorgament de llicències en l'àmbit territorial de la modificació puntual del Pla general d'ordenació urbana número 2/2023 (pulmó verd) a Onda. [2024/374]  
Es publica, als efectes de l'entrada en vigor, la part dispositiva de l'Acord plenari de 8 de gener de 2024, d'aprovació de la suspensió de l'atorgament de llicències en l'àmbit territorial de la modificació puntual del PGOU núm. 2/2023 (pulmó verd) a Onda (Castelló), en el següent sentit:  
  
«Primer  
Suspendre l'atorgament i l'admissió a tràmit de llicències en l'àmbit territorial de la modificació puntual núm. 2/2023 del PGOU (pulmó Verd), i estendre la suspensió als següents títols habilitants d'obra i activitat:  
- Qualssevol instruments d'intervenció ambiental.  
- Llicències d'edificació, obra major i menor, segregació i divisió horitzontal.  
- Declaracions responsables i comunicacions prèvies d'obra.  
- Obres i usos provisionals.  
Així mateix, la suspensió s'estén també als acords aprovatoris de nous programes d'actuació en la zona afectada.  
A l'efecte d'habilitar la zona per a l'execució de les infraestructures implícites en la modificació puntual queden exclosos de la suspensió els títols habilitants relatius a obres de neteja, endreçament, demolició, desmantellament d'obres o activitats i retirada d'amiant i sòls contaminats. També s'exclouen de la suspensió els títols habilitants d'obra en relació amb el manteniment i conservació d'habitatges preexistents que disposen de llicència o es troben en situació de fora d'ordenació.  
  
Segon  
Acordar una duració màxima de la suspensió de dos anys, termini que s'interromprà, amb alçament de la suspensió, si transcorregut un any no se sotmet a exposició pública la proposta de pla (art. 68.2 TRLOTUP).  
Després de l'exposició al públic de la modificació puntual en tramitació es reprendrà la suspensió, o s'iniciarà si no s'haguera adoptat amb anterioritat, fins que es complete el termini de dos anys màxim (article 68.3 TRLOTUP).  
La suspensió s'extingirà amb l'aprovació definitiva del planejament o pel transcurs del termini màxim de suspensió sense que s'haja aprovat definitivament el pla (art. 69.1 TRLOTUP).  
Tercer  
Remetre el present acord al Diari Oficial de la Generalitat Valenciana per a la publicació, a l'efecte de l'entrada en vigor de la suspensió, i en el tauler d'anuncis de l'Ajuntament i en el web municipal.  
  
Quart  
Remetre el present acord a la Direcció General d'Ordenació del Territori i Paisatge, perquè se'n prenga coneixement i efectes».  
  
Onda, 11 de gener de 2024. La tinenta d'alcalde de l'Àrea de Desenvolupament Urbà, Habitatge, Agricultura, Comerç i Turisme: María Baila Gimeno.